Kirjallisuusvuosi 2021

**Kirjallisuusvuosi 2021** käsittelee vuoden 2021 tärkeitä kirjallisuuden tapahtumia, uutisia ja julkistuksia.

## Tapahtumia
* Julkisen kohun kohteeksi joutunut Valtiontalouden tarkastusviraston pääjohtaja Tytti Yli-Viikari viestitti ajatuksiaan esiintymällä tiedostustilaisuuksissa mukanaan kirjoja. Huhtikuussa hän saapui kuulemiseensa filosofi Plutarkhoksen *[[Plutarkhos. Mielen tyyneydestä|Mielen tyyneydestä]]* -esseekokoelman kanssa. Tämän katsottiin viestivän, että Yli-Viikari pyrkii elämään harmonisesti, vaikka maailma ympärillä kuohuu. Juhannusviikolla Yli-Viikari saapui irtisanomista koskevaan kuulemiseen kainalossaan Anja Porion ja Irja Askolan runoteos *Mikä nainen*, josta hän myös esitti yhden Askolan runon. Lisäksi hänellä oli kansiossaan paperille tulostettu suuri punainen A-kirjain. Tämän katsotaan viittaavan Nathaniel Hawthornen teokseen *Tulipunainen kirjain*. Se kuvaa nuorta naista, joka synnyttää lapsen, mutta ei suostu paljastamaan lapsen isää. Yhteisö tuomitsee naisen kantamaan punaista A-kirjainta lopun elämäänsä tekemänsä aviorikoksen merkiksi. Kirjallisuusviittaukset jatkuivat vielä toimittaja Tuomas Mannisen huomiolla, että Yli-Viikarin tapaus muistuttaa kirjailija Mauri Sariolan vuonna 1958 kirjoittamaa satiiria *Isänmaan parturit*.
* Noora Vallinkosken esikoisromaani *Perno Mega City* johti syyteharkintaan, koska osa romaanin henkilöhahmoista oli väitteiden mukaan tunnistettavissa todellisiksi henkilöiksi nimiensä, asuinpaikkansa, taustansa ja erään todellisen tapahtuman perusteella. Syyte raukesi, kun kirjailija ja kaikki neljä asianomistajaa pääsivät asiasta sopimukseen. Tiettävsti Vallinkoski sitoutui maksamaan asianomistajille korvauksia. 
*Espanjassa nimellä Carmen Mola toimiva kirjailija on kustantajan kertoman mukaan perheenäiti, joka kirjoittaa väkivaltaisia dekkareita muun työnsä ohessa. Lokakuussa 2021 kirjailija palkittiin arvostetulla ja rahakkaalla tunnustuspalkinnolla. Sitä noutamaan tuli mieskolmikko Agustín Martínez, Jorge Díaz ja Antonio Mercero, jotka paljastivat olevansa Molan kirjojen tekijöitä. Heidän syytetään luoneen valheellisen henkilökuvan, jonka avulla on harhautettu lukijoita ja toimittajia.

## Julkaisuja
* Becky Chambers &ndash; *The Galaxy, and the Ground Within*
* Partha Dasgupta &ndash; *The Economics of Biodiversity: The Dasgupta Review* (luontokatoa ja sen aiheuttamia kustannuksia koskeva brittiläinen selvitys)
* David Graeber & David Wengrow &ndash; *The Dawn of Everything* (suom. *[[Alussa oli... : Ihmiskunnan uusi historia]]*, 2022)
* Matt Haig &ndash; *A Mouse Called Miika* (suom. *[[Hiiri nimeltä Miika]]*, 2021)
* Hanna Hauru &ndash; *Viimeinen vuosi*
* Heidi Köngäs &ndash; *Siivet kantapäissä*
* Patricia Lockwood &ndash; *No One Is Talking About This* (suom. *Kukaan ei puhu tästä*, 2022)
* Reijo Mäki &ndash; *[[Sulhasmies]]*
* Mohamed Mbougar Sarr &ndash; *La plus secrète mémoire des hommes* (Suom. *Miesten syvimmät salaisuudet*, 2022)
* Neal Stephenson &ndash; *[[Termination Shock]]*
* Adrian Tchaikovsky &ndash; *The Expert System's Champion*
* Adrian Tchaikovsky &ndash; *Bear Head*
* Jarkko Tontti &ndash; *[[Haava (romaani)|Haava]]*
* Oksana Vasjakina &ndash; *Рана* (suom. *Haava*, 2023)
* Andy Weir &ndash; *[[Project Hail Mary]]*

## Palkintoja
; Goncourt-palkinto
* Mohamed Mbougar Sarr
; Hugo-palkinto
* Martha Wells &ndash; *Network Effect*
; Kanava-palkinto
* Ritva Kylli, *Suomen ruokahistoria : Suolalihasta sushiin*
; Kaunokirjallisuuden Finlandia-palkinto
* Jukka Viikilä: *Taivaallinen vastaanotto*
; Lasten- ja nuortenkirjallisuuden Finlandia-palkinto
* Anne-Maija Aalto: *Mistä valo pääsee sisään*
; Nobelin kirjallisuuspalkinto
* Abdulrazak Gurnah
; Tietokirjallisuuden Finlandia-palkinto
* Osmo Tapio Räihälä: *Miksi nykymusiikki on niin vaikeaa*

## Lähteet